AndreaBozzo/ceres-open-data-index huggingface dataset:
Kuopion 3D-rakennusmallit

Kuopion 3D-rakennusmallit sisältää Kuopion kaava-alueiden rakennuksia CityGML 2.0-formaatissa. Aineisto on tuotettu pääosin vuosien 2007, 2019, 2012 ja 2017 ilmalaserkeilaus aineistosta. Aineiston tarkkuustaso on LOD2. Aineisto on mallinnettu joko seinälinjoista tai räystäslinjoista. Seinälinjoista mallinnetuista rakennuksista todelliset räystäät puuttuvat, mutta tilavuus noudattelee rakennuksen todellista tilavuutta. Seinälinjatieto perustuu kantakartan seinälinjamittauksiin. Kaikki keskeisen kaava-alueen rakennukset ovat mallinnettu seinälinjojen myötäisesti. Räystäslinjamallinnuksia esiintyy seuraavissa taajamista Vehmersalmi,Muuruvesi, Juankoski,Säyneinen,Tahko,Nilsiä,Maaninka, Karttula ja Käärmelahti. Näiden rakennusten tilaavuus on rakennuksen todellista tilavuutta suurempi.

Keskeisen kaava-alueen aineistoa ylläpidetään lennokkikuvauksien ja ilmalaserkeilausaineistoon perustuen.

Aineisto on saatavissa CityGML 2.0 formaatissa sekä DWG-formaatissa(2007). Aineiston koordinaatisto on ETRS-GK27(EPSG:3881) ja N2000.



Organization: Kuopio
Humppilan kunnan ostolaskut 2021

Aineisto sisältää Humppilan kunnan vuoden 2021 palvelujen, aineiden, tarvikkeiden ja tavaroiden ostot ja käyttöomaisuushankinnat. Ostolaskutiedoista on jätetty pois yksityishenkilöille suoritetut maksut. Henkilön nimen sisältäviä toiminimiyrityksiä koskevia tietoja on tulkittu henkilötietoina, eikä niiden asettaminen nähtäville tietoverkkoon olisi tässä tapauksessa henkilötietolain mukaista. Näiden osalta on kirjattu maksun saajaksi ”toiminimiyrittäjä”. 

Organization: Humppila
JHS 199 Kuntien ja kuntayhtymien talousarvio ja -suunnitelma

Tällä suosituksella eli yhteisen rakenteen määrittelyllä edistetään uuden kuntalain kunnille luomaa velvoitetta (109 §) julkaista talousarvio- ja taloussuunnitelmatiedot yleisessä tietoverkossa sekä varmistetaan osaltaan tiedon julkaisu yhdenmukaisessa formaatissa tiedon jatkohyödyntämistä varten. Erityisesti yhdenmukaista tietojen esittämistä tarvitaan kuntatalousohjelman tietopohjaan ja kehittämiseen liittyen. 

Suosituksen kohteena ovat kunnat ja kuntayhtymät liikelaitoksineen ja taseyksikköineen. Suosituksessa huomioidaan myös kuntakonsernin näkökulma. Suosituksen liitteenä oleva käsikirja ohjaa sitovien tietojen laatimista oikeaan muotoon (soveltamisohje).

Tags: JHS-suositus
Organization: Valtiovarainministeriö
Kuntalaisen modernit digitaaliset asiakaspalvelut yhdessä kehittäen (MODA)

MODA oli Valtiovarainministeriön rahoituksella 26.2.2020-30.11.2021 toteutettu Oulun ja Jyväskylän yhteishanke, jossa toteutettiin asiakaspalveluita digitaalisuutta hyödyntäen. 

MODA tulee sanoista: Kuntalaisen modernit digitaaliset asiakaspalvelut yhdessä kehittäen. Yhdessä kehittämistä tapahtui useilla tasoilla: kahden kaupungin välillä, molempien kaupunkien sisäisessä poikkihallinnollisessa työskentelyssä ja yhdessä kaupunkilaisten kanssa.

Hankkeessa keskeisessä roolissa olivat yhdessä toteutetut pilotit, joissa kokeiltiin uusia digitaalisuutta hyödyntäviä toimintamalleja ja ratkaisuja. Hankkeen kokemukset ja tulokset jaetiin osallistujakuntien kesken ja myös valtakunnallisesti.

Organization: Oulu
Turun kaupungin Paavonpolut

Paavonpolut ovat maastoon merkittyjä reittejä, jotka tutustuttavat kulkijoita lähiluontoon ja kaupunkiympäristöön eri puolilla Turkua. Monin paikoin Paavonpolut yhtyvät muihin ulkoilureitteihin ja kytkevät niitä toisiinsa. Aineisto sisältää reittiverkoston vektorimuotoisena aineistoina ja ominaisuustiedoista löytyy reitin nimi ja numero. Aineisto perustuu maastossa tehtyihin mittauksiin ja se soveltuu Paavonpolkujen reittiverkoston tarkasteluun.

Tags: ulkoilureitit
Organization: Turku
JHS 177 Paikkatietotuotteen määrittely

Suositus ohjeistaa paikkatietotuotteiden määrittelyä XML-skeemoina ja tuotteiden dokumentointia tietotuoteselosteina sekä näihin tuloksiin tähtäävää määrittelyprosessia.

Paikkatietotuotteiden määrittely seuraa kansainvälisen standardoinnin ja eurooppalaisen INSPIRE-direktiivin täytäntöönpanon mukaisia käytäntöjä. Julkisen hallinnon suositus JHS 162 Paikkatiedon mallintaminen tiedonsiirtoa varten ohjeistaa XML-skeeman laatimista, joten tämä suositus koskee lähinnä dokumentointia ja yhteistyön käytäntöjä. Julkisen hallinnon suosituksen JHS 170 Julkishallinnon XML-skeemat ohjeita seurataan soveltuvin osin. (18.08.2011)

Tags: paikkatiedot, yhteentoimivuus
Organization: Valtiovarainministeriö
Turun kansallinen kaupunkipuisto

Aineisto sisältää Turun kansallisen kaupunkipuiston eli Turun kulttuuripääkaupunkipuisto 2011:n aluerajauksen. Aluetta koskee hoito- ja käyttösuunnitelma. Ympäristöministeriö on tehnyt päätöksen kansallisen kaupunkipuiston perustamisesta 5.6.2013.

Alkuperäinen formaatti MapInfo TAB (aineistopaketissa myös ESRI shp), ETRS89 / GK23FIN

Lisätiedot:

* [Turun kansallinen kaupunkipuisto](https://www.turku.fi/kulttuuri-ja-liikunta/ulkoilualueet/puistot/turun-kansallinen-kaupunkipuisto)
* [Turun kansallinen kaupunkipuisto -dokumentti](https://www.youtube.com/watch?v=YHc1anNkvVs)

Tags: puisto, viheralueet
Organization: Turku
Tukes-avoindatajulkaisut tiedostokuvaus

Tässä dokumentissa on kuvattu Tukes-avoindatajulkaisut tiedoston tietokentät sekä rakenne.

Tags: käyttöturvallisuus, markkinavalvonta, vaaralliset tuotteet
Organization: Turvallisuus- ja kemikaalivirasto (Tukes)
MDM-viitearkkitehtuuri

MDM-viitearkkitehtuuri on tarkoitettu käytettäväksi ohjeena kunnan master datan hallinnointia toteutettaessa. Tavoitteena on master datan hallinnoinnin toimivuus ja yhdenmukaisuus läpi kunnan. Viitearkkitehtuurin avulla yksittäisen kunnan on helppo alkaa kehittää kyvykkyyttään master datan hallinnointiin. (02.01.2014)

Tags: yhteentoimivuus
Organization: Valtiovarainministeriö
Ostolaskujen avaamisohje kunnille - VANHENTUNUT, KÄYTÖSTÄ POISTETTU OHJE 

Tämä ohjeistus on vanhentunut ja sen tilalle on toukokuussa 2021 julkaistu Kuntaliiton toimesta uusi ohje, jota suositellaan jatkossa käytettäväksi kuntien ostolaskuja avattaessa. Vanhentunut ohje pidetään toistaiseksi verkossa, mikäli käyttäjät haluavat vertailla esimerkiksi ohjeeseen tulleita muutoksia. Uusi ohjeistus ottaa paremmin huomioon kuntien taloushallintoa koskevan lainsäädännön ja muut uudet muutokset, joten on suositeltavaa, että tätä ohjetta ei enää hyödynnetä ostolaskujen avaamisen tukena. 

Tags: Kunta, lasku, osto, talous, tili
Organization: Suomen kuntaliitto ry
MOT:n yritystukiaineisto 1997-2013

**Miten aineisto on koottu?**

MOT:n määritelmä yritystuista on peräisin TEM:n omasta Yritystukiselvityksestä (7/2012). Aineistoon on yhdistetty ne TEM:n, Tekesin, Liikenne- ja viestintäministeriön, Liikenneviraston, Energiamarkkinaviraston ja Maan- ja metsätalousministeriön suorat yritystuet, jotka lain mukaan ovat julkisia.

Tietokannasta on olemassa myös päivitetty versio MOT yritystuet 2010-2016. 

https://www.avoindata.fi/data/fi/dataset/mot-yritystukiaineisto-2010-2016

**Mitä Yleisradion MOT:n yritystukiaineisto sisältää?**

Aineistoon on koottu yhteen tiedot eri yritystukien maksatuksista useiden vuosien ajalta.  Aineisto sisältää tiedot yli 7,5 miljardin euron arvoisten suorien yritystukien kohdentumisesta. 

Julkaisimme tiedot vuoden 2011 ja sitä aiemmin maksetuista tuista syksyllä 2012, sen jälkeen aineistoa on päivitetty vuosittain. Summat kuvaavat rahaa, joka on todellisuudessa siirtynyt yritysten tileille.

Huomaa, että eri tukimuotojen aikasarjat ovat hiukan eri mittaisia. Vuodesta 2008 alkaen mukana ovat kaikki tärkeimmät tuet, joten vertailu antaa luotettavan kuvan tukien kehityksestä. 

*Tarkempi erittely eri tukimuodoista ja aikasarjojen pituuksista sekä muuta lisätietoja ja ohjeita liitteenä.*

Tags: elinkeinotuet, yritykset
Organization: Yleisradio
Tieteellisen laskennan viitearkkitehtuuri 2025

Tämän määrittelyn on laatinut opetus- ja kulttuuriministeriön asettama tieteellisen laskennan yhteistyöfoorumi (asettamispäätös OKM/13/040/2019). Viitearkkitehtuurin tarkoitus on kartoittaa ja identifioida tieteellisten laskentaresurssien, datanhallinnan ja niiden oheispalvelujen viitearkkitehtuuri seuraavalle viidelle vuodelle 2021-2025. Tarkoitus on myös edistää palvelujen kehitystä ja laatua sekä ehdottaa linjauksia ja toimenpiteitä, jotka parantavat tietoteknistä yhteentoimivuutta ja kokonaisarkkitehtuurityötä.

Organization: Opetus- ja kulttuuriministeriö
Liikennemerkit (Tierekisterin tietolaji 506)

Aineisto kattaa Väyläviraston ylläpitämän maantieverkon.

Tälle tietolajille inventoidaan kaikki maanteiden ja kevyen liikenteen väylien varrella sijaitsevat tieliikenneasetuksen mukaiset pysyvät liikennemerkit, viitat, opastustaulut sekä erkanemis- ja taustamerkit, sekä niiden tyyppi, kiinnitys, materiaali ja kunto. Myös palvelualueiden ja pysäkkien liikennemerkit sekä yksityistieliittymien kärkikolmiot (231) ja stop-merkit (232) inventoidaan. 

Muista kuin vakiokoisista liikennemerkeistä inventoidaan pinta-ala sekä otetaan valokuva (365, 611- 614, 616-642, 645-650 kiertotietä lukuunottamatta, 661 ja 662 sekä palvelukohteiden opastetaulut 701-704a).

Viittojen, opastusmerkkien, rajoitusten ja lisäkilpien tietosisältö niiltä osin kuin sitä ei merkin numerosta voida päätellä sekä palvelukohteiden opastetaulujen (701-704a) mahdollisesti sisältämiä opastesymboleja vastaavien opastusmerkkien (711 - 774f) numerot kirjataan tekstikenttään.

Organization: Väylävirasto
Huoltoaukot (Tierekisterin tietolaji 519)

Aineisto kattaa Väyläviraston ylläpitämän maantieverkon.

Tälle tietolajille inventoidaan keskikaiteissa olevat kulkuaukot, niiden leveys ja niissä mahdollisesti olevan puomin olemassaolo. Puomin tarkemmat tiedot kerrotaan tietolajilla 520. Tieto kirjataan päätien osoitteella. Huoltoaukon geometrialle annetaan oma tieosoite, joka kerrotaan kohdassa AUKKONRO.

Organization: Väylävirasto
Yhteisöjen tuloverotuksen julkiset tiedot

Yhteisöjen tuloverotuksen tiedoista julkisia ovat tieto verotettavasta tulosta, maksunpannun veron yhteismäärä, ennakoiden yhteismäärä ja veronkannossa maksettava tai palautettava määrä. Yhteisöjen määritelmä sekä tarkempi kuvaus tiedoista löytyy sivulta https://www.vero.fi/tietoa-verohallinnosta/verohallinnon_esittely/tietosuoja-ja-julkisuus/verotuksen_julkiset_tiedo/yhteisoasiakkaan_tuloverotuksen_julkise/

Tags: talous, verotus
Organization: Verohallinto
Pirkanmaan maakuntakaava 2040

Pirkanmaan maakuntakaava 2040 on koko maakunnan yhteinen, yleispiirteinen maankäytön suunnitelma. Se sisältää kartalla esitettävän kuvauksen alueiden käytöstä ja yhdyskuntarakenteen kehittämisen periaatteista. Kaavassa ratkaistaan valtakunnallisesti, maakunnallisesti ja seudullisesti merkittävät alueiden käytön kysymykset. 

Kaavan on laatinut Pirkanmaan liitto yhteistyössä maakunnan viranomaisten, yritysten, yhteisöjen ja asukkaiden kanssa. Pirkanmaan maakuntavaltuusto hyväksyi maakuntakaavan 27.3.2017, jonka jälkeen maakuntahallitus määräsi sen tulemaan voimaan 29.5.2017.

Pirkanmaan maakuntakaavan 2040 paikkatietoaineisto on Pirkanmaan maakunnan kattava vektorimuotoinen aineisto, joka sisältää piste-, viiva- ja aluemuotoisia kohteita, joiden merkinnät, määräykset ja visualisointi ovat lueteltuna Kaavamerkinnät ja -määräykset -julkaisussa. Aineiston ominaisuustiedot sisältävät myös mm. kaavamerkinnän nimen, kirjainlyhenteen ja kohteen nimen.

Pirkanmaan maakuntakaavan 2040 aineistoon sisältyy lisäksi myös seuraavat julkaisut: kaavaselostus, maakuntakaavan vaikutusten arviointi ja liitekartat.

Pirkanmaan maakuntakaava 2040 soveltuu käytettäväksi mm. maankäytön suunnitteluun liittyvissä tehtävissä.

Organization: Pirkanmaan liitto
Soklin kaivoshankkeen vaihemaakuntakaava

Soklin kaivoshankkeen  vaihemaakuntakaava on maankäyttö- ja rakennuslain mukainen juridinen kaava jonka on laatinut Lapin liitto ja ympäristöministeriö vahvistanut 30.3.2010. KHO hylkäsi kaavasta tehdyt valitukset 16.5.2012.

Organization: Lapin liitto
Jyväskylän yliopiston opinnäytetöitä

Aineisto koostuu koneoppimisessa käytettäväksi tarkoitetuista TF-IDF-datamatriiseista. Matriisit on koostettu dokumenttikorpuksista, jotka perustuvat 7400:aan Jyväskylän yliopiston digitaalisesta tietovarannosta kerättyyn maisterin ja tohtorin opinnäytetyöhön. Korpukset ovat suomen, ruotsin ja englannin kielillä.

Organization: CSC – Tieteen Tietotekniikan Keskus Oy
Valkeakosken kaupungin ostolaskut 2019

Aineisto sisältää Valkeakosken kaupungin vuoden 2019 tilien 4300 – 4940 ostot eli tiliryhmiin palvelujen, aineiden, tarvikkeiden ja tavaroiden ostot sekä muut toimintakulut kuuluvat ostot. Lisäksi aineisto sisältää avustukset yhteisöille. Aineistossa on mukana kaikki Valkeakosken kaupungin yksiköiden ostolaskutiedot. Aineisto ei sisällä ostoja yksityishenkilöiltä. Tiedot ovat otettu laskuriveittäin suoraan kaupungin kirjanpitojärjestelmästä Raindance-ohjelmasta. Aineistossa ei ole mukana kaupungin sisäisiä eriä.

Aineisto sisältää seuraavat tietokentät:

tositelaji

tili

tilinnimi

kustannuspaikka (kp)

kustannuspaikan nimi (kp:n nimi)

tositepvm

tositenumero

toteutuneet eurot

toimittajan nimi

toimittajan y-tunnus

doc-id (järjestelmän antama yksilöivä tunniste)

Organization: Valkeakoski
Valkeakosken kaupungin ostolaskut vuodelta 2018

Aineisto sisältää Valkeakosken kaupungin vuoden 2018 tilien 4300 – 4940 ostot eli tiliryhmiin palvelujen, aineiden, tarvikkeiden ja tavaroiden ostot sekä muut toimintakulut kuuluvat ostot. Lisäksi aineisto sisältää avustukset yhteisöille. Aineistossa on mukana kaikki Valkeakosken kaupungin yksiköiden ostolaskutiedot. Aineisto ei sisällä ostoja yksityishenkilöiltä.
Tiedot ovat otettu laskuriveittäin suoraan kaupungin kirjanpitojärjestelmästä Raindance-ohjelmasta. Aineistossa ei ole mukana kaupungin sisäisiä eriä.

Aineisto sisältää seuraavat tietokentät:

tositelaji

tili

tilinnimi

kustannuspaikka (kp)

kustannuspaikan nimi (kp:n nimi)

tositepvm

tositenumero

toteutuneet eurot

toimittajan nimi

toimittajan y-tunnus

doc-id (järjestelmän antama yksilöivä tunniste)


Organization: Valkeakoski
Pintaveden laatutietojen avoin rajapinta

Pintaveden laatutietojen rajapinta sisältää fysikaalis-kemiallisia määritystuloksia vedenlaatunäytteistä, joita on otettu Suomen järvistä, joista ja muista pienvesistä sekä Itämereltä.
Tarkempi kuvaus pintavedenlaadun tietojärjestelmästä löytyy ympäristöhallinnon [metatietopalvelusta](https://ckan.ymparisto.fi/dataset/pintavesien-tilan-tietojarjestelma-vedenlaatu-vesla) 

Tags: pintaveden laatu
Organization: Suomen ympäristökeskus (Syke)
SYKEn hakemistorajapinta

Hakemistorajapinnan kautta julkaistaan yhteisiä ominaisuustietoja tiedoista, joihin voidaan viitata muista Suomen ympäristökeskuksen julkaisemista rajapinnoista. Tällaisia ovat Suomen kunnat, maakunnat, vesistöt, ELY-keskukset, vesienhoitoalueet sekä laboratorioanalyysien suureet ja määritykset. Tarkempi metatietokuvaus löytyy [metatietopalvelusta](http://metatieto.ymparisto.fi:8080/geoportal/catalog/search/resource/details.page?uuid={3563384E-DF21-49F6-9E0A-CCB1B8A74A44}) 

Tags: hakemistot
Organization: Suomen ympäristökeskus (Syke)
Hydrologiarajapinta

Hydrologiarajapinnan kautta julkaistaan tietoja vesivarojen alueellisesta ja ajallisesta jakautumisesta Suomessa. Havaintoja tehdään hydrologisen kierron elementeistä (sadanta, haihdunta, virtaama ja valunta), veden määrästä (vesistöjen vedenkorkeus) ja muista hydrologisista ilmiöistä (lumen vesiarvo, jäänpaksuus, veden lämpötila, yms.). Havaittuja tai laskettuja arvoja on kaikkiaan noin 5000 mittauspisteeltä tai -alueelta.

Tarkempi kuvaus hydrologiatietojärjestelmästä [metatietopalvelussa](https://ckan.ymparisto.fi/dataset/hydrologian-ja-vesien-kayton-tietojarjestelma-hydro)

Tags: hydrologia
Organization: Suomen ympäristökeskus (Syke)
Järvirajapinta

Järvirajapinta sisältää tunniste-, fysiografia- ja säännöstelytietoja kaikista yli 1 ha kokoisista vedenkokoumista Suomessa. Tunnistetietoja ovat nimi, koordinaatit ja valuma-aluejaon mukainen tunnus. Fysiografiatietoja ovat esim. vesiala, rantaviivan pituus ja suurin syvyys. Säännöstelyistä kerrotaan mm. säännöstelyn tarkoitus ja säännöstelyluvan tietoja. 

Tarkempi kuvaus järvirekisteristä löytyy [metatietopalvelusta](https://ckan.ymparisto.fi/dataset/jarvirekisteri)

Tags: järvi
Organization: Suomen ympäristökeskus (Syke)
Meriveden laatutietojen rajapinta BED (BNI) -formaatissa

Rajapinnan kautta julkaistaan fysikaalis -kemiallisia määrittelytuloksia Itämeren alueelta. Rajapinta on suunniteltu Baltic Nest Instituten (BNI) ylläpitämää Baltic Environmental Databasea (BED) varten. Käytetyt yksiköt ovat ravinteissa µmol/l ja hapessa ml/l.

Tags: Baltic Nest Institute, merivesi
Organization: Suomen ympäristökeskus (Syke)
Kasviplanktonrajapinta

Kasviplanktonrajapinta sisältää yleisöilmoituksia leväkukinnoista sekä ilmoitusten yhteydessä toimitetuista levänäytteistä mikroskopoimalla tehtyjä ns. valtalajihavaintoja.

Lisäksi rajapinnan kautta on saatavissa velvoitetarkkailujen ja vesiviranomaisten valtakunnallisten seurantojen kvantitatiivisissa kasviplanktontutkimuksissa käytettävien kasviplanktontaksonien nimet ja kokoluokat historiatietoineen. Näiden kvantitatiivisten tutkimusten tulokset ovat saatavissa SYKEn Avoin tieto -palvelun kasviplanktontietojärjestelmästä.

Tarkempi kuvaus kasviplanktontietojärjestelmästä löytyy [metatietopalvelusta](https://ckan.ymparisto.fi/dataset/kasviplanktontietojarjestelma-kplank)

Tags: kasviplankton
Organization: Suomen ympäristökeskus (Syke)
Julkisen hallinnon tietoarkkitehtuuri

Tämä dokumentti liitteineen esittelee, miten ja mistä osista julkisen hallinnon tietoarkkitehtuuri tavoitetilassaan muodostuu. Dokumentti perustuu Valtiotason arkkitehtuurit (VALTASA) -hankkeen (VM125:05/2007) tietoarkkitehtuuriprojektin (VATI) ehdotuksiin.  (05.04.2012)

Tags: Metatieto, julkinen hallinto, metatietopalvelu, tietoarkkitehtuuri, tietovarannot
Organization: Valtiovarainministeriö
Suomalaiset yhteisönimet

Suomalaisten yhteisönimien päivittäminen loppui joulukuussa 2020. Uudet yhteisönimet päivittyvät KANTOon (http://finto.fi/finaf/fi/).

Suomalaiset yhteisönimet kattaa Kansalliskirjaston kansallisbibliografian kuvailun yhteydessä tuottamat ohjeelliset nimimuodot suomalaisten julkaisujen tekijä- ja kohdeyhteisöistä mukaan lukien musiikkiaineiston yhteisöt.

Tietueissa ovat yhteisön vakiintuneet, julkaisuista otetut nimimuodot ja sen lisäksi mahdolliset erikieliset muodot ja yhteisön muut nimet (esim. lyhenne). Ne voidaan myös linkittää yhteisön edelliseen tai uudempaan nimeen.


Organization: Kansalliskirjasto
eVaka

eVaka on varhaiskasvatuksen asiakastietojärjestelmä. eVaka on Espoon oma, avoimeen lähdekoodiin perustuva järjestelmä, jota kehitetään yhdessä Tampereen, Oulun ja Turun kaupunkien kanssa.


Organization: Espoon kaupungin kasvun ja oppimisen toimiala
Digitraffic meriliikenne

Digitraffic-palvelun kautta jaeltavat meriliikenteen tiedot syntyvät Fintrafficin tytäryhtiön Fintraffic Meriliikenteenohjaus Oy:n, Väyläviraston sekä Traficomin operoimissa ammattimerenkulun tietojärjestelmissä. Jakelussa on alusten sijaintitietoja (AIS-viestit), satamamien aikataulutietoja, merivaroitustietoja, talvimerenkulun avustustietoja sekä merellisiä olosuhdetietoja.

Organization: Liikenteenohjausyhtiö Fintraffic Oy
SAPA-alustan toteutussuunnitelma vuosille 2020-2022

Tämä dokumentti kuvaa SAPA-hankkeen vaiheistetun toteutussuunnitelman vuosille 2020-2022. SAPA-alustan toteuttamisesta vastaa opetus- ja kulttuuriministeriön linjausten mukaan CSC – Tieteen tietotekniikkakeskus Oy.  Kansallisarkisto toimii projektissa tuoteomistajana sekä vastaa SAPA-tietojärjestelmäpalveluiden integroinnista osaksi Kansallisarkiston toimintoja ja muita tietojärjestelmiä.

SAPA-alustan toteutusprojekti on käynnistynyt maaliskuussa 2019 SAPA-ohjausryhmän päätöksellä. Ensimmäisessä vaiheessa SAPA-alustan toteutusprojektissa toteutettiin digitoidun aineiston vastaanoton vastaanottorajapinnalta Kansallisarkiston järjestelmistä, käsittelyn ja käyttöön jakelun toiminnot, mikä mahdollistaa, että SAPA-alusta voidaan ottaa käyttöön Kansallisarkiston massadigitoinnin ja takautuvan digitoinnin toiminnoissa. Ensimmäisen vaiheen käyttöönotto on vaiheistettu Kansallisarkistossa. Keväällä 2020 SAPA-alusta otettiin käyttöön Kansallisarkistoon jo siirretyn aineiston digitointiprosessissa. Massadigitoinnissa SAPA-alusta on tarkoitus ottaa käyttöön syksyllä 2020.

Tässä asiakirjassa kuvataan SAPA-alustan nelivaiheinen toteuttamissuunnitelma. Ensimmäinen vaihe on jo toteutettu ja siitä kuvataan tulokset. Seuraavista vaiheista kuvataan sisällöt, aikataulut, tavoiteltavat tulokset, sekä se, mitä kukin vaihe mahdollistaa SAPA-palvelussa.

Lisätietoja: 
kaisa.rihu@arkisto.fi (Kansallisarkisto), reko.etelavuori@arkisto.fi (Kansallisarkisto), mikko.laukkanen@csc.fi (CSC)

Organization: CSC – Tieteen Tietotekniikan Keskus Oy
Turun kaupungin tietojärjestelmäluettelo

Aineisto sisältää luettelon Turun kaupungin tietojärjestelmistä.

Aineiston sarake-erotin on puolipiste, rivierotin on rivinvaihto (CRLF) ja merkistökoodaus on ISO-8859-15. Jos kenttä sisältää puolipisteitä tai rivinvaihtoja, sen ympärille on laitettu lainausmerkit.

KENTÄT

- Tunniste
- Nimi
- Tuotenimi (millä nimellä järjestelmää myydään)
- Koodin lisenssi
- Koodin omistaja
- Toimittaja
- Omistaja (organisaatio)
- Käyttäjät (organisaatiot)
- Käyttötarkoitus
- Tietosisältö
- Henkilörekisteriseloste (kyllä/ei)
- Tiedonohjaussuunnitelma (kyllä/ei)
- Elinkaari (betassa/pilotissa/tuotannossa/loppumassa)

Tags: tietojärjestelmät
Organization: Turku
Turun kaupungin korttelijako

Turun virallinen korttelijako-aineisto. Aineistopaketissa kolme eri koordinaattijärjestelmää (Turun kaupungin järjestelmä=gk23, WGS84=4326 sekä EUREF-FIN=3067). Lisäksi tiedostoformaatteja on kolme: Mapinfo, ESRI shp ja geojson.

Päivitetty 1.1.2005, alkuperäinen aineisto MapInfo TAB, GK23, 1:10 000, paketissa myös käännökset WGS84 & EUREF-FIN (TAB & SHP & geojson)

Tags: korttelit
Organization: Turku
Turun kaupungin ruutukaava-alueen geoenergiapotentiaalikartta

Vuonna 2016 toteutettu selvitys perustuu pääosin GTK:n olemassa olevaan geologiseen paikkatietoaineistoon ja tutkimusraportteihin. Näiden lisäksi alueen maapeitepaksuustiedon tarkentamiseen käytettiin tilaajien teknisen toimen kairaustietoja, tietoja poratuista energiakaivoista ja alueella toimivien energia kaivourakoitsijoiden rekistereitä toteutettujen energiakaivojen maaporausosuuksien paksuuksista myös ajalta ennen toimenpidelupamenettelyä. Työhön sisältyi myös maastotutkimuksia ja vanhojen kairausnäytteiden tarkastelua.

Geoenergiapotentiaalikarttaa ei voida sellaisenaan käyttää kiinteistöjen energiakaivojen tai - kaivokenttien mitoittamiseen, koska kartta on tarkkuudesta riippumatta aina yleistetty esitys. Kartalla ei ole esitetty pohjavesialueita, vedenottamoita suoja - alueineen, luonnonsuojelu - alueita, maanalaisia rakenteita ja muita geoenergian käyttöä mahdollisesti rajoittavia aluevarauksia.

Tags: geoenergia
Organization: Turku
Turun kaupungin katujen puhdistussuunnitelmat

Rajapinta Turun katujen puhdistussuunnitelmiin. Rajapinnan kautta saa CSV-tiedoston, jossa on seuraavat tulevien puhdistuskohteiden tiedot:

- Katuosan puhdistuspäivämäärä
- Kadun nimi
- Tarkennus (puhdistussuunnitelman ylläpitäjän vapaa teksti, yleensä katuväli osoitenumerojen mukaan)
- Postinumero (jos katuosa kulkee useiden postinumeroalueiden alueella, tulee useampi rivi)
- Paikkatieto: leveysaste (WGS84)
- Paikkatieto: pituusaste (WGS84)

Tiedosto on tyhjä kun suunnitelmia ei ole.

Lisätiedot:

* [Puhdistussuunnitelmat kartalla](http://www.puhdistussuunnitelmat.fi/turku/)


Tags: kadut, pysäköinti
Organization: Turku